ka ka ka en ka ka ka en ka ka en en en en ka nl en ka en en en hi ka en fr en en ka en ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka en ka en en ka hbs_lat en ka en fr en en ka en ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka xmf en ka hbs_lat en ka en fr en en ka en ka ka ka ka ka ka ka ka ka en ka hbs_lat en ca en fr ka ka hbs_lat en ka en fr en en ka en ka ka ka ka ka ka ka ka ka ka ka ka ka xmf ka ka ka ka ka ka ka ka ka ka ka ka ka ka en ka hbs_lat en ka en fr en en ka en ka ka ka ka ka ka ka hbs_lat en ka en fr en en ka en ka ka ka ka ka ka hbs_lat en ka en fr en en ka en ka ka ka ka ka ka ka ka hbs_lat en en ka en en ka en en en en ka ka ka en en ka ka ka en en en en en en en ka en ka en ka en ka en ka en ka en ka en ka en en en en en
Would you like to react to this message? Create an account in a few clicks or log in to continue.
არმური - ლიტარენა, უფრო კი – ბიბლიოთეკა
Armuri - literary Arena, or library from Georgia (country)
Forum started: Sun 9 Nov 2008
Home   Portal   Register   Log in
არმური Armuri :: მთქმელი და გამგონებელი (ავტორები და ტექსტები) :: მთარგმანებელთა და თარგმანთათვის
Number of posts : 12
Subject: კლიმ მარი (თარგმანი)    Mon Jul 18, 2011 2:50 pm
დანიის პრინცის როლიც კი მერგო
მოჩვენებები, რომლებიც მას არასოდეს გამოცხადებიან
კიდევ ერთ სიზმარში რომ ჩაიძირო
* Rolling Stonesის გიტარისტი იმავე წელს საკუთარ აუზში დაიხრჩო.
0de to L.A. 1969 @ Jim Morrison
თარგმანი 2011 @ კლიმ მარი
Number of posts : 12
Registration date : 11.06.11
Subject: ხულიო კორტასარი “მდევარი” (დასაწყისი)    Thu Jul 21, 2011 2:17 pm
იქმენ მორწმუნე, ვიდრე სიკუდილადმდე. - აპოკალიფსისი. 2,10
ო, გამოძერწე ჩემი ნიღაბი. - დილან თომასი
დედემ ნაშუადღევს დამირეკა და მითხრა, რომ ჯონი თავს საშინლად გრძნობს. მეც ავდექი და მაშინვე სასტუმროსკენ გავემართე. ჯონი და დედე, ლა-გრაჟის ქუჩაზე მდებარე სასტუმროს მეოთხე სართულზე სულ ახლახანს გადავიდნენ. საკმარისია მათი ოთახის კარს თვალი შეავლო, რომ მაშინვე მიხვდები: ჯონის საქმეები ისევ ცუდად მიდის. სარკმელი შავი ქვის კედელს უყურებს და დღისითაც კი ლამპის გარეშე ვერაფერს გაარჩევს კაცი, თუკი გაზეთის წაკითხვას ან მოსაუბრის სახის გარჩევას მოისურვებს.
გარეთ თითქოს არ ცივა, მაგრამ ერთთავად პლედში გახვეული ჯონი, ძველ გაცრეცილ სავარძელში მოკალათებულა, საიდანაც წითური ძონძები საცოდავად გადმოკიდებულან. დედე ცოტა დაბერებულა და წითელი კაბა სულაც არ უხდება. ასეთ კაბას სცენაზე, რამპის ჩირაღდნების შუქზე კიდევ არაუშავს, მაგრამ ამ მომცრო მისაღებში ეს ყველაფერი, უზარმაზარ შედედებულ სისხლის ლაქას მაგონებს.
- ბრუნო, როგორც ყოველთვის ჩემი ერთგულია - წარმოთქვა ჯონიმ მისალმების მაგივრად, მუხლები მოიკეცა და ზედ ნიკაპით ჩამოეყრდნო. დედემ სკამი მომიჩოჩა და მეც "გოლუაზი" ამოვიღე. მართალია, ერთი მომცრო ბოთლი რომი ჯიბეში მქონდა გადამალული, მაგრამ ამის გამხელას არ ვჩქარობდი: ჯერ მინდოდა გამერკვია რა ხდებოდა. ამას კი ხელს, მგონი ბუზებით გარშემორტყმული, ძაფზე მოქანავე კშკაშა ნათურა უშლიდა. ერთი-ორჯერ ზემოთ ავიხედე, თვალებზე
ხელი ჩამოვიფარე და დედეს ვკითხე, ნათუა ხომ არ ჩავაქროთ და დღის სინათლეზე ვისაუბროთ
მეთქი. ჯონი დაჟინებით, მაგრამ აბსოლუტურად უყურადღებოდ მომჩერებოდა, როგორც კატა,
თვალს რომ არ ახამხამებს და თან სადღაც შორს იყურება, თითქოს რამე უხილავს ხედავს.
ბოლოს, დედე ადგა და შუქი ჩააქრო. ახლა კი, ამ რუხ სინათლეში ერთმანეთის გარჩევა უფრო
ადვილი გახდა. ჯონიმ, პლედიდან თავისი გრძელი გამხდარი ხელი გამომიწოდა და მე ოდნავი
სითბო ვირდძენი. დედე ყავის მოსადუღებლად გავიდა. ამის გამო, მოულოდნელად სიხარული
ვიგრძენი: თუ კაცს კიდევ დარჩენია ერთი ქილა ყავა, ესე იგი ჯერ მთლად დაღუპული არ უნდა
- დიდი ხანია არ შევხვედრივართ - ვუთხარი ჯონის - ერთი თვე მაინც იქნება.
- შენ ოღონდ ითვალე - ჩაილაპარაკა მან პასუხად - ერთი, ორი, ოცდაერთი. გიყვარს ბუღალტერია. ისიც ეგრეა.
იცი, რაზე ბრაზობს? საქსოფონი დავკარგე. ისე
- ცამომცდა მე და მაშინვე ვინანე, რადგან სწორედ ამის კითხვა არ ღირდა ახლა ჯონისთვის.
- მეტროში - გამომიცხადა მან - მეტი უსაფრთხოებისათვის სკამის ქვეშ მოვათავსე. მშვიდად მოვდიოდი, რადგან ფეხებთან
- ჰოდა, აგერ სასტუმროს კიბეზე გაახსენდა - ხრინწიანი ხმით გამოგვძახა დედემ - მე კი, გადარეულივით
გამეფებულ სიჩუმეზე მივხვდი, რომ
თარგმანი სრულდება "ლეონარდოს" პროექტის - "მთელი ეს როკ-ენ-როლი"-ს ფარგლებში, კლიმ მარის რედაქციით, ეუხენია დანიელისა და ბესიკ ლაშქარაშვილის მიერ.
Number of posts : 12
Humor : ეგეც კაია
Registration date : 11.06.11
Subject: კურტ კობეინი - "სატელეფონო აღსარება" (დასაწყისი)    Thu Jul 21, 2011 2:38 pm
ჩემი თავი ყოველთვის უცხოპლანეტელი მეგონა. ამას ბავშვობაში ხშირად წარმოვიდგენდი ხოლმე. თითქოს, სხვა პლანეტიდან
გამომგზავნეს, მერე ჩემმა მშობლებმა მიპოვეს და მიშვილეს. მინდოდა დამეჯერებინა, რომ მართლა უცხოპლანეტელი ვარ. ყოველღამე ჩემს ნამდვილ მშობლებს ვეკონტაქტებოდი, სადღაც ზევით. ყოველთვის მჯეროდა უცხოპლანეტელი ბავშვების არსებობა. სიმართლე რომ ითქვას, ასეთი აზრებით ძალიან ვერთობოდი. სასიამოვნო იყო
იმის განცდა, რომ აქ გამოგზავნილი ვარ და ჩემი ნამდვილი სახლი მენატრება. მერე უამრავ ჩემნაირს შევხვდები და ერთ მშვენიერ დღეს გავიგებ ჩემი ნამდვილი დანიშნულების აზრს.
რვა წლამდე უდარდელი ბავშვობა მქონდა. დედაჩემი გონიერი და სათნო ადამიანი იყო. ის ყოველთვის მხარს მიჭერდა და ცდილობდა, ჩემი ხელოვნებისადმი მისწრაფება წაეხალისებინა. მეც სულ ხვატავდი და ვკითხულობდი, ის კი მუდამ აღფრთოვანებული იყო. თავს ბედნიერად ვგრძნობდი, ვიცოდი რა მინდოდა და ვინ გამოვიდოდი. მჯეროდა, რომ ხელი რისთვისაც არ უნდა მომეკიდა, ყველაფერი გამომივიდოდა და ყველაფერში გამიმართლებდა. იმ დროს ჩემთვის ყველა კარი ღია იყო. თუმცა ხულიგანი არასოდეს ვყოფილვარ, მაგრამ ხანდახან კი ვცელქობდი. მაგალითად, ცარიელ თუნუქის ქილებს
კენჭებით ვავსებდი და პოლიციის მანქანებს ჩუმად ვესროდი. საერთოდ, პოლიციელებზე აკვიატებული აზრი მქონდა: ამ ძაღლებს ჩვენი სისხლი წყურიათ მეთქი, და მათ დანახვაზე ვიმანჭებოდი.
ისევ "ლეონარდო"-ს პროექტის "მთელი ამ როკ-ნ-როლი"-სფარგლებში, მზადდება - თარგმანი @ კლიმ მარი
Number of posts : 7134
Registration date : 09.11.08
Subject: Re: კლიმ მარი (თარგმანი)    Thu Jul 21, 2011 4:38 pm
ხულიო კორტასარის ეს მოთხრობა რუსულიდან უკვე არის თარგმნილი და თქვენ ესპანურიდან თუ თარგმნით, მაგარია!
Number of posts : 12
Humor : ეგეც კაია
Registration date : 11.06.11
Subject: მდევარი [გაგრძელება] თარგმანი    Thu Jul 28, 2011 11:14 am
ჯონის ხარხარი აუტყდა, მისთვის დამახასიათებელი მოგუდული და ჩახლეჩლი.
ეცდება ხმების გამოშვებას - ბუტბუტებდა ის - უვარგისი რამე კი იყო, ყველაზე უვარგისი
რაც კი მქონია. მაგაზე ხომ დოკ როდრიგესი უკრავდა, ბოლომდე გაანადგურა, მთელი შიგნეულობა
მოუსპო. თვითონ ინსტრუმენტს არა უშავდა, მაგრამ როდრიგესი ხომ სტრადივარიუსსაც მოინელებს.
- სხვას ვერ ვიშოვით?
იძახის დედე - რორი ფრენდს უნდა ჰქონდეს. მაგრამ ჯონის კონტრაქტი...
აჯავრებს ჯონი - მერე რა!? კონცერტი დამთავრებულია, აღარც საქსი, აღარც ფული, ბიჭებსაც
რომ არც მთლად ეგრეა, ეს სამივემ ვიცით. უბრალოდ,
არავის აღარ უნდა ჯონის ინსტრუმენტი ათხოვოს: ან დაკარგავს ან თავის ჭკუაზე გადააკეთებს
ყველაფერს. ლუი როდლინგის საქსი ბორდოში დაკარგა. დედეს ნაყიდი, ფეხქვეშ გათელა, ინგლისური
გასტროლების წინ. ვინ მოთვლის კიდევ რამდენი დააგირავა, დაკარგა თუ დაამტვრია. რაც
მართალია, მართალია: ყველაზე ისე უკრავდა, როგორც ღმერთი - თითქოს ზეცაში ლირა და საყვირი
- რა ვიცი, დღეს,
იცის, ჩემს გარდა - ბუზღუნებს ჯონი.
Number of posts : 12
Humor : ეგეც კაია
Registration date : 11.06.11
Subject: ჯიმ მორისონის ავტოინტერვიუ    Wed Aug 03, 2011 11:03 pm
ინტერვიუ ხელოვნების ახალი ფორმაა. ვფიქრობ, ავტოინტერვიუშია შემოქმედების არსია: კითხვების დასმა საკუთარი თავისთვის და მათზე პასუხების პოვნა. მწერალი, მხოლოდ წარმოსახულ კითხვებზე ეძებს პასუხებს. ეს ყველაფერი იმას ჰგავს, მოწმე რომ პასუხობს სასამართლოს შეკითხვებს.
უცნაური გრძნობაა, როცა ყველაფერს აკავშირებ, რაც წარსულში იყო და ცდილობ გაიხსენო რის გაკეთებას ეცადე. გონებისათვის, ეს მნიშვნელოვანი სავარჯიშოა. ავტოინტერვიუ მოქცემს უნიკალურ საშუალებას, საკუთარ თავას შეკითხვები დაუსვა და მგონი სწორედ ესაა ხელოვნების აზრი. ინტერვიუ, აგრეთვე გაიძულებს, ყველაფერი ზედმეტი გამორიცხო: აზრები ნათლად უნდა გამოხატო, ყოვეგვარი სისულელის გარეშე. ინტერვიუს გაჩენამდე, მხოლოდ აღსარება, კამათი და დაკითხვა არსებობდა. საკმარისია რაიმე თქვა, რომ მერე ძალიან გვიანია ხოლმე სიტყვების უკან წაღება. ეს საკმაოდ მნიშვნელოვანი რამაა.
თითქოს მთლიანად, სახელოვნებო და ლიტერატურული თამაშებით ვარ შეპყრობილი. ჩემი გმირები მხატვრები და მწერლები არიან. წერა ყოველთვის მიტაცებდა, მაგრამ ვთვლიდი, რომ აქედან ხეირიანი არაფერი გამოვიდოდა, სანამ ხელი თავისით არ აიღებდა კალამს და მოძრაობას არ დაიწყებდა, ჩემდა დაუკითხავად - როგორც სპირიტიზმში. მაგრამ, ეს არ მეღირსა, თუმცა რამოდენიმე ლექსი კი დავწერე. ასე, მეხუთე თუ მეექვსე კლასში შევქმენი სწორედ "პონი ექსპრესი" - ჩემი პირველი ლექსი, რამდენადაც მახსოვს. ეს რაღაც ლირიკის მსგავსი რამ იყო. საბოლოო ჯამში, მაინც ვერ შევძელი აქედან რაიმე გამომეყვანა.
"ცხენდრები", სკოლას რომ ვამთავრებდი, მაშინ დავწერე. სკოლაშიც და კოლეჯშიც უამრავი დღიური მქონდა, მაგრამ ბოლოს, ყველაფერი გავანადგურე, უაზროდ... ან იქნებ ეს ბრძნული საქციელი იყო!? გათენებამდე ვწერდი ხოლმე. ისინი რომ არ გადამეყარა, იქნებ არაფერი ორიგინალური არც შემექმნა, რადგან იქ, ძირითადად იმ იდეების გამოძახილი იყო, რასაც ვკითხულობდი ან მესმოდა. მგონი ეს ყველაფერი რომ არ მომეშორებინა თავიდან, თავისყფლებას ვერ მივაღწევდი. ნამდვილი პოეზია არაფერს არ ამტკიცებს, ის მხოლოდ შეასძლებლობებს არჩევს, ყველა კარს აღებს და რომელშიც გაგიხარდება იქ შეგიძლია შეხვიდე.
ამიტომაც მიზიდავს პოეზია, ასეთი უსაზღვრო რომაა. სანამ კაცობრიობა არსებობს, სიტყვებიც იარსებებენ. ვერაფერი ვერ გადაურჩება სამყაროს აღსასრულს - მხოლოდ პოეზია და მუსიკა. არავის ძალუძს დაიმახსოვროს მთელი რომანი, ფილმი, ქანდაკება ან ნახატი, მაგრამ სანამ ადამიანი იარსებებს, ლექსიც და სიმღერაც იარსებებს. თუკი ჩემს პოეზიას რაიმე აზრი აქვს, მხოლოდ ის, რომ გაანთავისუფლოს ადამიანები - დაანგრიოს მათი აღქმის საზღვრები.
Number of posts : 12
Humor : ეგეც კაია
Registration date : 11.06.11
Subject: მარტოობის 70 წელი    Sat Aug 06, 2011 2:44 pm
ჰერმან ჰესემ თავის წერილში "ძმები კარამაზოვები და ევროპის აღსასრული", შემდეგი აზრი გამოთქვა: "დოსტოევსკი პირველი მაცნა ერთგვარი მოძრაობისა, რომლის მიხედვითაც კაცობრიობა ორ ნაწილად იყოფა: პოტენციური თვითმკვლელები (ხალხი, ვისთვისაც თავისუფლება უპირველესია, ვისაც სიკვდილის არ ეშინია, ანუ ზეკაცები) და ყველა დანარჩენი". როკი თავისი არსით ზეკაცების მასობრივი მოძრაობაა. აქ ადამიანი მხოლოდ გარეგნულადაა ადამიანი, სინამდვილეში კი შეშლილია. დღეს მსოფლიო გარკვეულ კრიტიკულ მდგომარეობაშია. გვიახლოვდება აპოკალიპტური ჟამი, რომლის შემდეგაც ან ზეკაცები გადარჩებიან, ან პირიქით. თავიდან ამ ყველაფერს მოდის სახე ჰქონდა (როკს ისეთი ხალხი მიეტმასნა, რომელთაც ამ მოძრაობასთან არაფერი აკავშირებდათ). დღეს კი ყველაფერი თავის ადგილებზე დალაგდა და აღმოჩნდა, რომ ზეკაცები ძალიან ცოტანი არიან. რაც შეეხება როკს, მან თავისი საქმე გააკეთა და მოკვდა. დარჩნენ მხოლოდ ერთეულები, რომლებმაც ხშირად ერთმანეთის არსებობის შესახებაც კი არ იციან. ეს ერთეულები უფრო სახიფათო არიან სოციუმისთვის, ვიდრე მთელი მოძრაობა. საზოგადოებაც სწორედ ამათ ებრძვის, მაგალითად ესტრადით და ამგვარად ანადგურებს იმას რაც ზეკაცებმა თავის თავთან ჭიდილში შექმნეს.
Number of posts : 12
Humor : ეგეც კაია
Registration date : 11.06.11
Subject: ჯანსაღ სხეულში ჯანსაღი სულია?    Sat Aug 06, 2011 10:55 pm
("როლინგ სტოუნზ"-ის ინტერვიუ გრეის სლიკთან)
- ბოლო დროს თქვენ ხშირად გამოდიხართ პრესითა და ტელევიზიით და მიგყავთ გადაცემენი, რომლებიც 60-იან წლებს ეძღვნება. რითი ხსნით ასეთ ინტერესს აღნიშნული პერიოდის მიმართ?
- ჩვენგან რაღაც მითოლოგიური გმირების შექმნა დაიწყეს. მე კარგად ვიცნობდი ჰენდრიქსს, ჯენისი და მე კი ახლო მეგობრები ვიყავით. ისინი ჩვეულებრივი ადამიანები იყვნენ და მათი იდეალიზირება სწორი არ არის. პიროვნება არავის არ უნდა აიდეალებდეს. დღეს ეს ყველაფერი დიდი ბიზნესის ინტერესის საგანი გახდა. საქმე იქამდე მივიდა, რომ პაკეტებით ვუდსტოკის მიწასაც კი ყიდიან, სადაც ჩვენ ფესტივალი ჩავატარეთ. მითი ლოგიკის საშუალებით კი არ აღიქმება, არამედ ემოციების გააქტიურებით. ემოციებზე კი ადვილად კეთდება დიდი ბიზნესი.
- ხომ არ გაოცებთ ის ფაქტი, რომ 60-იანებში თქვენ და თქვენს მუსიკას უამრავ ცოდვაში სდებდნენ ბრალს, დღეს კი თქვენგან ჯიუტად ქმნიან კერპებს?
-დღეს მუსიკას მეტისმეტად ვიწრო ჩარჩოებში სვამენ. მოითხოვენ, რომ მასში თვითგამოხატვის საშუალება, მხოლოდ ზნეობრივად გაწონასწორებულ პიროვნებას ჰქონდეს. მათ არ სურთ დაინახონ, რომ მუსიკასა და პოეზიაში შეშლილი სულიც არსებობს. 20 წლის უკან, ჩვენი მუსიკის გამო გვლანძღავდნენ, რომელიც არც მათ მორალურ და არც რელიგიურ შეხედულებებს არ ემთხვეოდა, დღეს კი იმავე მუსიკის გამო გვაღმერთებენ. მე მათი არ მესმის.
თარგანი@კ.მ. გაზეთი "8.1/2" N7 1995 წ.
Subject: Re: კლიმ მარი (თარგმანი)
Page 1 of 1
Permissions in this forum:
You cannot reply to topics in this forum
არმური Armuri :: მთქმელი და გამგონებელი (ავტორები და ტექსტები) :: მთარგმანებელთა და თარგმანთათვის
არმური Armuri :: მთქმელი და გამგონებელი (ავტორები და ტექსტები) :: მთარგმანებელთა და თარგმანთათვის
Jump to: Select a forum||--მართალს ვიტყვი, შევიქნები ტყუილისა მოამბე რად? (საცნობარო)|--მთქმელი და გამგონებელი (ავტორები და ტექსტები)|   |--პოეტების ქვეყანა|   |--მთხრობელთა და მოსათხრობთათვის|   |--ესეებისა და კრიტიკოსთათვის|   |--მთარგმანებელთა და თარგმანთათვის|   |--ლიტერატურა უსაზღვრებოდ|   |--ისტორიისათვის|   |--ბალღოო, აეს არი შენ სამშობლო...|   |--"ლიტერატურის თეორია" – სტუმრად რენე უელეკთან და ოსტინ უორენთან|   |--საკამათო|   |--ბობოისკარი|   |--მინიმალისტური პოეზია|   |--სიტყვითდუელები|   |--მწერლები - მწერლებზე|   |--შეუნდოთ ღმერთმა...|   |--ლიტერატურული კონკურსები|   |--აგორა|   |--სტუმრები და მასპინძლები (ერთნიც და მეორენიც ფეისბუკზე დაიკარგნენ)|   |--"ვერცხლის თასადამც მაქცია" - სტუმრად სანათასთან|   |--არაგვიანი – სტუმრად არაგვთან|   |--"ბრანდი-ბრუნდი" - სტუმრად მარიამ წიკლაურთან|   |--ამაოდ არც მთაწმინდაზე უსეირნიათ - სტუმრად გია არგანაშვილთან|   |--სადისკუსიო კლუბი - სტუმრად ნინი მელივასთან|   |--”ვაჟკაცობისას ამბობენ” და "უკვდავებისა წყაროო" - სტუმრად ვაჟიკა კაწალხეველთან|   |--კაცობრიობა დანა-ჩანგლით ითხრის სამარეს! - სტუმრად ვაჟა ხორნაულთან|   |--ნაფეხურები - სტუმრად ნინო დარბაისელთან|   |--”დარდების შემგროვებელთან” - სტუმრად გოდერძი ჩოხელის გამიხარდასთან|   |--საუბრები სიტყვის ხელოვნების შესახებ - სტუმრად ზევსის დაქალთან|   |--"მზე ხატავს სახლის ფერად რიკულებს..." - სტუმრად კესოსთან|   |--”მითოლოგია ჩემი სისუსტეა...” - სტუმრად ნინო ნეკერიშვილთან|   |--"ცისკარი" – სტუმრად ძველ მეგობართან|   |--ქართული ჟარგონის ლექსიკონი - სტუმრად ლევან ბრეგაძესთან|   |--მზერის გადანაცვლება (მხატვრობა, კინო, თეატრი, მუსიკა)|   |--მხატვრობა არმურზე: "ნიკალა და მარგარიტა"|   |--კინო არმურზე: კამერითაც ცხონდების კაცი|   |--თეატრი არმურზე: მელპომენე და თალია|   |--მუსიკა არმურზე: ხმა - სინათლეა...|   |--Georgian Authors in English|--Deutsche Übersetzung Georgischer Literatur
:: I forgot my password
Yesterday at 1:39 pm by Admin
Yesterday at 1:36 pm by Admin
» ქართული ხალხური პოეზია
Sat Sep 24, 2022 1:47 pm by Admin
Fri Sep 23, 2022 8:05 am by Admin
Fri Sep 23, 2022 7:58 am by Admin
Fri Sep 16, 2022 9:00 am by Admin
Sun Sep 11, 2022 11:39 am by Admin
Bookmark and share the address of არმური Armuri on your social bookmarking website
Free forum | © phpBB | Free forum support | Contact | Report an abuse | Latest discussions